
הנדון: פנייה מוקדמת לקבלת מידע בנושא "איחסון אוסף סרטים, טיפול באוסף, שדרוגו והנגשתו" 
משרד ראש הממשלה – ארכיון המדינה ("המזמין") מפרסם בזאת פנייה מוקדמת לקבלת מידע בנושא "איחסון אוסף סרטים, טיפול באוסף, שדרוגו והנגשתו" ("הפניה"), כל המעוניין לענות על הבקשה, ולמסור מידע, יפעל בהתאם למפורט במסמכים אלו. 
1. נושא והרקע לפניה 
1.1. מטרת הפנייה היא קבלת מידע הנדרש למזמין לביצוע רכישת שירותים עתידיים, לרבות הכרת השוק הרלוונטי, בחירת הליך רכש מתאים ועיצוב תנאיו.
2. מטרת הפניה לקבלת מידע:
פנייה זו נועדה לשמש כאבן דרך ראשונית לקראת קידום הליכי רכישת שירותים עתידיים, ותכליתה ביצוע סקר שוק לקבלת מידע מקצועי ומקיף מגורמים רלוונטיים בתחום אחסון אוסף סרטים, טיפול באוסף, שדרוגו והנגשתו. המידע אשר יימסר במסגרת פנייה זו ישמש את המזמין לצורכי לימוד, השוואה ובחינה, ועלול לשמש בסיס לקבלת החלטות מקצועיות וארגוניות, לרבות, ייזום הליכי מכרז ו/או ספק יחיד ו/או הליכים תחרותיים אחרים, הכל לפי שיקול דעתו הבלעדי והמלא של המזמין.
2.1. המזמין מבקש לקבל מידע עדכני ומפורט אודות השירותים הבאים:
· חידוש והמרת אוסף סרטים בין היתר, מפורמט 35 מ"מ, לפורמט 4K וכן המרת סרטים מפורמט 16 מ"מ לפורמט 2K
· יכולת אחסון של אוסף הסרטים הפיזי בתנאים המקצועיים המקובלים, שימורו, שדרוגו והנגשתו לציבור.
· אספקת תחזוקה שוטפת באופן שיבטיח את שמישות הסרטים ושימורם לאורך שנים.
3. המשיבים מתבקשים לצרף למענה את המסמכים הבאים:
3.1. הוכחת ניסיון במיומנות הנדרשת לצורך מתן השירותים.
3.2 הוכחות בדבר המערכות הטכנולוגיות המאפשרות את חידוש הסרטים ומתן השירותים כאמור.
3.3 הוכחות בדבר קיומו של מתקן ברמה מספקת לאחסון המתאים לשמירתם של הסרטים וכח האדם הנדרש למתן השירותים.  
4. כללי הפנייה
4.1. התייחסויות לפנייה זו, יש להעביר לכתובת דוא"ל: ayelet@archives.gov.il   עד ליום ______בשעה ______. 
4.2. שאלות על האמור בפניה זו ניתן להעביר עד ליום _______; בשעה _______ לכתובת הדוא"ל המפורטת לעיל. 
4.3. למען הסר ספק, מסמך זה אינו הליך מכרזי ואינו בבחינת בקשה לקבלת הצעות (RFP), ואין בו כדי לחייב את המזמין לבצע רכש כאמור או ליצור כל מחויבות חוזית אחרת בין המזמין ובין מי שהגיש מענה לפניה. לאחר קבלת המענים לפניה זו, המזמין ישקול את המשך פעולותיו בהתאם לשיקול דעתו הבלעדי. 
4.4. כמו כן, מובהר כי מתן התייחסות מצד משיב לפנייה אינו מהווה יתרון או תנאי להשתתפות במכרז, ככל שייערך בעתיד, ולא יחייב את שיתופו במכרז של הספק או התקשרות עמו בכל דרך אחרת.
4.5. בהמשך לפנייה זו, המזמין שומר על זכותו, בהתאם לשיקול דעתו הבלעדי:
4.5.1. להשתמש במידע שייאסף במסגרת הליך הפניה ובעקבות פרסום פנייה זו לצורך כתיבת מכרז, הרכבת רשימת ספקים פוטנציאליים או כל הליך רכש אחר לקבלת שירותים ומוצרים בנושא הפנייה שבנדון, והכל בהתאם לצרכי המזמין.
4.5.2. לפנות ולהיפגש עם ספקים פוטנציאליים בבקשה להצגת מידע והבהרות, להצגת המוצר והדגמות ("פיילוט") ולביקור באתריו או באתרי לקוחותיו.
4.5.3. בכפוף לכל דין, המשרד ישמור את המידע שהגיע אליו במסגרת הפנייה בסודיות, וכן לא יעשה בו שימוש אלא בהתאם למפורט לעיל ובכפוף למפורט להלן: 

4.5.3.1. לא יפרסם את המידע באופן פומבי.

4.5.3.2. לא יפגע בקניין הרוחני של המשיבים.

4.5.3.3. לא יעשה בו שימוש מסחרי למעט למטרות המנויות בפנייה לקבלת מידע.

4.5.3.4. לא יעביר את המידע לצד ג' למעט גורם המעורב בעיצוב ההתקשרות, כגון יועץ מקצועי.

4.5.4. על אף האמור לעיל, המשרד יהיה רשאי לפנות אל המשיב ולבקש ממנו לעשות שימוש במידע כאמור לעיל. כמו כן, אם בעקבות הפניה פרסם המזמין מכרז והזוכה במכרז היה משיב במסגרת פנייה זו, המשרד יאפשר עיון במידע שהוא מסר במסגרת הפנייה, בהתאם לקבוע בתקנה 21(ה) לתקנות חובת המכרזים, תשנ"ג-1993 ובשינויים המחויבים. 
4.6. כל הוצאות הכרוכות במתן התייחסות לפנייה הן באחריותם הבלעדית של המשיבים ועל חשבונם. יודגש, כי משיב לא יהיה זכאי לכל פיצוי, שיפוי, החזר או תשלום כלשהו מהמזמין בגין התייחסות לפנייה, אלא אם כן נקבע מפורשות אחרת בפנייה זו.
4.7. ספק המגיש התייחסות לפנייה זו מצהיר כי: 
4.7.1. הוא מסכים לכל המפורט במסמך ומתחייב שלא יהיו לו תביעות או דרישות מאת המזמין או כל גורם אחר בקשר לשימוש במידע שיימסר על ידו.
4.7.2. אין במידע המוגש על ידי הספק או בשימוש עתידי בו כדי לפגוע בזכויות של צד שלישי, לרבות זכויות יוצרים, וכי הוא לבדו יישא באחריות לכל דרישה או תביעה שמקורה בטענה כי במסגרת שימוש במידע שהוגש הופרו זכויות צד שלישי כאמור.
4.7.3. מסמכי פנייה זו הינם רכושו הבלעדי של המזמין.
4.8. פניה זו מפורסמת באישור ועדת המכרזים של המזמין, ובפיקוחה. 
ארכיון המדינה

